CELEX: 51994PC0044
Language: el
Date: 1994-02-21
Title: Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ ΓΙΑ ΤΟ ΑΝΟΙΓΜΑ ΚΑΙ ΤΟΝ ΤΡΟΠΟ ΔΙΑΧΕΙΡΙΣΗΣ ΟΡΙΣΜΕΝΩΝ ΚΟΙΝΟΤΙΚΩΝ ΔΑΣΜΟΛΟΓΙΚΩΝ ΠΟΣΟΣΤΩΣΕΩΝ ΓΙΑ ΤΟ ΒΟΕΙΟ ΚΡΕΑΣ ΥΨΗΛΗΣ ΠΟΙΟΤΗΤΑΣ, ΤΟ ΧΟΙΡΕΙΟ ΚΡΕΑΣ, ΤΟ ΚΡΕΑΣ ΠΟΥΛΕΡΙΚΩΝ, ΤΟ ΣΙΤΑΡΙ ΚΑΙ ΣΜΙΓΑΔΙ, ΚΑΘΩΣ ΚΑΙ ΓΙΑ ΤΑ ΠΙΤΟΥΡΑ ΕΝ ΓΕΝΕΙ ΚΑΙ ΑΛΛΑ ΥΠΟΛΕΙΜΜΑΤΑ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                       ΚΟΜ(94)44 τϊλιιώ
                                       BpOÇëKkeç, 2 1 . 0 2 . 1 9 9 4
                                       9 4 / 0 0 3 0 (ACC)
                              Πρόταοη
                  ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ
   ΓΙΑ ΤΟ ΑΝΟΙΓΜΑ ΚΑΙ ΤΟΝ ΤΡΟΠΟ ΔΙΑΧΕΙΡΙΣΗΣ ΟΡΙΣΜΕΝΩΝ ΚΟΙΝΟΤΙΚΩΝ
   ΔΑΣΜΟΛΟΓΙΚΩΝ ΠΟΣΟΣΤΩΣΕΩΝ ΓΙΑ ΤΟ ΒΟΕΙΟ ΚΡΕΑΣ ΥΨΗΛΗΣ ΠΟΙΟΤΗΤΑΣ,
  ΤΟ ΧΟΙΡΕΙΟ ΚΡΕΑΣ, ΤΟ ΚΡΕΑΣ ΠΟΥΛΕΡΙΚΩΝ, ΤΟ         ΣΙΤΑΡΙ ΚΑΙ ΣΜΙΓΑΔΙ,
       ΚΑΘΩΣ ΚΑΙ ΓΙΑ ΤΑ ΠΙΤΟΥΡΑ ΕΝ ΓΕΝΕΙ ΚΑΙ ΑΛΛΑ ΥΠΟΛΕΙΜΜΑΤΑ
                  (υποβληθείσα από την Επιτροπή)
 ---pagebreak---                           ΑΙΤΙΟΛΟΓΙΚΗ ΕΚΘΕΣΗ
1. Στις 21 Δεκεμβρίου, το Συμβούλιο εξέδωσε την απόφαση σχετικά με τη
   σύναψη συμφωνιών που αφορούν ορισμένους ελαιούχους σπόρους μεταξύ
   της Ευρωπαϊκής Ένωσης και της Αργεντινής, της Βραζιλίας, του
   Καναδά, της Πολωνίας, της Σουηδίας και της Ουρουγουάης. Οι
   συμφωνίες αυτές θέτουν τέρμα στη διαφωνία της Κοινότητας με
   ορισμένους από τους εταίρους της GATT όσον αφορά το καθεστώς
   στήριξης της Κοινότητας.
2. Οι συμφωνίες αυτές συνεπάγονται ετήσιες δασμολογικές ποσοστώσεις
   εισαγωγής ΕΚ 300 000 τόνων σιταριού ποιότητας, 18 000 τόνων βοείου
   κρέατος, 15.500 τόνων κρέατος πουλερικών, 2 500 τόνων κρέατος
   γάλων, 7 000 τόνους χοιρείου κρέατος και 475 000 τόνους πίτουρων εν
   γένει και άλλων υπολειμμάτων υπό ορισμένους όρους. Ενδείκνυται να
   ανοιχθούν οι ποσοστώσεις σε σταθερή βάση.
3. Το   παρόν σχέδιο    κανονισμού   ανοίγει  τις   ποσοστώσεις  αυτές
   καθορίζοντας τις ποσότητες, τους δασμούς και τις εισφορές, που
   εφαρμόζονται κατά την εισαγωγή τους στην Κοινότητα, θεσπίζει επίσης
   τις λεπτομέρειες εφαρμογής που πρόκειται να καθοριστούν από την
   Επιτροπή σύμωνα με τους κανόνες λειτουργίας των «επιτροπών
   διαχείρισης» για τις σχετικές οργανώσεις αγορών.
4. Η νέα ποσόστωση πίτουρων        εν γένει και άλλων υπολειμμάτων
   συνεπάγεται την κατάργηση της ποσόστωσης του 1988 που είχε
   συμφωνηθεί με την Αργεντινή στο πλαίσιο των διαπραγματεύσεων που
   διεξήχθησαν στη συνέχεια της διεύρυνσης της Κοινότητας. Για το
   σκοπό αυτό είναι σκόπιμο να καταργηθεί ο κανονισμός 1058/88 (ο
   οποίος καθόριζε την ποσόστωση 1988).
5. Η παρούσα πρόταση δεν συνεπάγεται δημοσιονομικές επιπτώσεις.
 ---pagebreak---                                       -4α_ -
           Πρόταση κανονισμού (ΕΚ) αριθ          του Συμβουλίου
                               της
      για το άνοιγμα και τον τρόπο διαχείρισης ορισμένων κοινοτικών
      δασμολογικών ποσοστώσεων για το βόειο κρέας υψηλής ποιότητας,
      το χοίρειο κρέας, το κρέας πουλερικών, το σιτάρι και σμιγάδι,
            καθώς και τα πίτουρα εν γένει και άλλα υπολείμματα
Το Συμβούλιο της Ευρωπαϊκής Ενωσης,
Εχοντας υπόψη :
τη συνθήκη για την ίδρυση της Ευρωπαϊκής Κοινότητας, και ιδίως το άρθρο
 113,
την πρόταση της Επιτροπής,
Εκτιμώντας :
ότι η Κοινότητα διαπραγματεύτηκε νέες δασμολογικές παραχωρήσεις στο
πλαίσιο του άρθρου XXVIII της GATT· ότι οι διαπραγματεύσεις αυτές
κατέληξαν σε συμφωνίες με την Αργεντινή, τη Βραζιλία, τον Καναδά, την
Ουρουγουάη, την Πολωνία και τη Σουηδία· ότι οι συμφωνίες αυτές
                                                          1
εγκρίθηκαν με την απόφαση του Συμβουλίου της 21.12 .1993( )·
ότι οι συμφωνίες αυτές προβλέπουν το άνοιγμα κατά την 1η Ιανουαρίου
1994 ετήσιων δασμολογικών ποσοστώσεων υπό ορισμένους όρους για το βόειο
κρέας υψηλής ποιότητας που υπάγεται στους κωδικούς ΣΟ 0201 30 00, 0202
30 90, 0206 10 95 και 0206 29 91, για το χοίρειο κρέας που υπάγεται
στους κωδικούς ΣΟ 0203 19 13 και 0203 29 15, για το κρέας πουλερικών
που υπάγεται στους κωδικούς ΣΟ 0207 41 10, 0207 41 41, 0207 41 71,
0207 42 10, 0207 42 11 και 0207 42 71, για το σιτάρι και το σμιγάδι που
υπάγονται στους κωδικούς ΣΟ 1001 10 00 και 1001 90 99 και για τα
πίτουρα εν γένει και άλλα υπολείμματα που υπάγονται στους κωδικούς ΣΟ
2302 30 10, 2302 30 90, 2303 40 10 και 2303 40 20· ότι κατά συνέπεια
είναι αναγκαίο να ανοιχθούν οι ποσοστώσεις αυτές από 1ης Ιανουαρίου
1994·
ότι οι εν λόγω συμφωνίες αφορούν απροσδιόριστη περίοδο· ότι πρέπει,
κατά συνέπεια, προκειμένου να υπάρξει ορθολογιστική οργάνωση και
αποτελεσματικότητα, να ανοιχθούν οι ποσοστώσεις επί πολυετούς βάσεως·
ότι πρέπει να εξασφαλισθεί η, χωρίς διακοπή, εφαρμογή των ποσοστών που
προβλέπονται για τις ποσοστώσεις αυτές σε όλες τις εισαγωγές των εν
λόγω προϊόντων μέχρι εξάντλησης του όγκου των ποσοστώσεων· ότι για το
σκοπό αυτό, μπορεί να αποδειχθεί σκόπιμο ένα σύστημα χρησιμοποίησης των
κοινοτικών δασμολογικών ποσοστώσεων που να στηρίζεται στην παρουσίαση
ενός πιστοποιητικού γνησιότητας τ> ->·κ
προέλευση και την καταγωγή ίων προ ιονίων
ότι η έγκριση από το Συμβούλιο των προαναφερθεισών συμφωνιών καθιστά
περιττό το καθεστώς που προβλέπεται στον κανονισμό (ΕΟΚ) αριθ. 1058/88
του Συμβουλίου της 28ης Μαρτίου 1988 σχετικά με την εισαγωγή πίτουρων
εν γένει καθώς και άλλων υπολειμμάτων κοσκινίσματος, άλεσης και άλλων
επεξεργασιών των πόρων σιτηρών, εκτός του αραβοσίτου και του ρυζιού,
και για την τροποποίηση του κανονισμού (ΕΟΚ) αριθ. 2658/87 σχετικά με
τη δασμολογική και στατιστική ονοματολογία και το κοινό δασμολόγιο^),
ότι πρέπει κατά συνέπεια να καταργηθεί ο κανονισμός αυτός·
(1) ΕΕ αρι θ. L
(2) ΕΕ αριθ. L 104 της 23.04.1988, σ. 1
 ---pagebreak---                                   - 2 -
ότι οι λεπτομέρειες εφαρμογής του παρόντος κανονισμού και κυρίως οι
απαραίτητες διατάξεις για την ορθή διαχείριση των ποσοστώσεων πρέπει να
θεσπιστούν σύμφωνα με τη διαδικασία που προβλέπεται στο άρθρο 27 του
κανονισμού (ΕΟΚ) αριθ. 805/68 περί κοινής οργανώσεως αγοράς στον τομέα
του βοείου κρέατος(·*) ή στα αντίστοιχα άρθρα των κανονισμών για την
κοινή οργάνωση των αγορών, τις οποίες αφορά το άνοιγμα ποσοστώσεων
ότι ο κανονισμός (ΕΟΚ) αριθ. 234/79 του Συμβουλίου της 5ης Φεβρουαρίου
1979 σχετικά με τη διαδικασία προσαρμογής του κοινού δασμολογίου που
                                        4
χρησιμοποιείται για γεωργικά προϊόνταί ) καθώς και ο κανονισμός (ΕΟΚ)
αριθ. 2658/87 του Συμβουλίου της 23ης Ιουλίου 1987 σχετικά με τη
δασμολογική και στατιστική ονοματολογία και το κοινό δασμολόγιοί^)
προβλέπουν ήδη τη δυνατότητα για την Επιτροπή να επιφέρει τις αναγκαίες
τροποποιήσεις και τεχνικές προσαρμογές στον παρόντα κανονισμό μετά από
την τροποποίηση της συνδυασμένης ονοματολογίας και των κωδικών TARIC·
ότι οι προσαρμογές των όγκων και των άλλων όρων των ποσοστώσεων που
θεσπίστηκαν, ενδεχομένως, από το Συμβούλιο, θα απαιτήσουν επίσης
τροποποιήσεις του παρόντος κανονισμού· ότι για λόγους απλοποίησης,
πρέπει να υπάρξει πρόβλεψη ώστε η Επιτροπή να μπορεί, σύμφωνα με τη
διαδικασία που προβλέπεται στο άρθρο 27 του κανονισμού (ΕΟΚ) αριθ.
805/68 ή στους άλλους προαναφερθέντες κανονισμούς, να επιφέρει τις
τροποποιήσεις και προσαρμογές αυτές στον παρόντα κανονισμό·
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
                                Αρθρο 1
1.  Ανοίγεται ετήσια κοινοτική δασμολογική ποσόστωση συνολικού όγκου
    18 000 τόνων σε βάρος προϊόντος για το βόειο κρέας υψηλής
    ποιότητας, νωπό, διατηρημένο με απλή ψύξη ή κατεψυγμένο που
    υπάγεται στους κωδικούς ΣΟ 0201 και ΣΟ 0202, καθώς και για τα
    προϊόντα που υπάγονται στους κωδικούς ΣΟ 0206 10 95 και 0206 29 91.
2.  Στο πλαίσιο της ποσόστωσης, ο δασμός του κοινού δασμολογίου που
    εφαρμόζεται καθορίζεται σε 20% και η μεταβλητή εισφορά σε 0%.
                                Αρθρο 2
1.  Ανοίγεται ετήσια κοινοτική δασμολογική ποσόστωση συνολικού όγκου
    7 000 τόνων για το χοίρειο κρέας, νωπό, διατηρημένο με απλή ψύξη ή
    κατεψυγμένο που υπάγεται στους κωδικούς ΣΟ          0203 19 13 και
    0203 29 15.
2.  Στο πλαίσιο της ποσόστωσης, η μεταβλητή εισφορά καθορίζεται σε 0%.
                                Αρθρο 3
1.  Ανοίγεται ετήσια κοινοτική δασμολογική ποσόστωση συνολικού όγκου
    15 500 τόνων για το κρέας από πετεινούς ή κότες που υπάγεται στους
    κωδικούς ΣΟ 0207 41 10, 0207 41 41 και 0207 41 71.
(3) ΕΕ αριθ. L 148 της 28.06.1968, σ. 24. Κανονισμός ο      οποίος έχει
    τροποποιηθεί την τελευταία φορά από τον κανονισμό (ΕΚ) αριθ
(4) ΕΕ αριθ. L 34 της 09.02.1979, σ. 2. Κανονισμός, ο       οποίος έχει
    τροποποιηθεί την τελευταία φορά από τον κανονισμό       (ΕΟΚ) αριθ.
    3209/89, ΕΕ αριθ. L 312 της 27.10.1989, σ. 5
(5) ΕΕ αριθ. L 256 της 07.09.1987, σ. 1. Κανονισμός ο       οποίος έχει
    τροποποιηθεί την τελευταία φορά από τον κανονισμό       (ΕΟΚ) αριθ.
    1001/93, ΕΕ αριθ. L 104 της 29.04.1993, σ. 28
 ---pagebreak---                                   - 3 -
2.  Στο πλαίσιο της ποσόστωσης, η μεταβλητή εισφορά καθορίζεται σε 0%.
                                 Αρθρο 4
 1. Ανοίγεται ετήσια κοινοτική δασμολογική ποσόστωση συνολικού όγκου
    2 500 τόνων για το κρέας από γάλους ή γαλοπούλες που υπάγεται στους
    κωδικούς ΣΟ 0207 42 10, 0207 42 11 και 0207 42 71.
2.  Στο πλαίσιο της ποσόστωσης, η μεταβλητή εισφορά καθορίζεται σε 0%.
                                Αρθρο 5
 1. Ανοίγεται ετήσια κοινοτική δασμολογική ποσόστωση συνολικού όγκου
    300 000 τόνων για το σιτάρι ποιότητας που υπάγεται στους κωδικούς
    ΣΟ 1001 10 00 και 1001 90 99.
2.  Στο πλαίσιο της ποσόστωσης, η μεταβλητή εισφορά καθορίζεται σε 0%.
                                Αρθρο 6
1.  Ανοίγεται ετήσια δασμολογική ποσόστωση συνολικού όγκου 475 000
    τόνων για τα πίτουρα εν γένει και τα άλλα υπολείμματα σιταριού και
    άλλων σιτηρών εκτός του καλαμποκιού και του ρυζιού που υπάγονται
    στους   κωδικούς   ΣΟ   2302 30 10,  2302 30 90,   2302 40 10   και
    2302 40 90.
2.  Στο πλαίσιο της ποσόστωσης, η μεταβλητή εισφορά καθορίζεται σε 0%.
    Ο εφαρμοζόμενος δασμός του κοινού δασμολογίου καθορίζεται σε 40,80
    ECU/τόνο για τα προϊόντα που υπάγονται στους κωδικούς ΣΟ 2302 30 10
    και 2302 40 10, σε 83,40 ECU/τόνο για τα προϊόντα που υπάγονται
    στους κωδικούς ΣΟ 2302 30 90 και σε 83,00 ECU/τόνο για τα προϊόντα
    που υπάγονται στον κωδικό ΣΟ 2302 40 90.
                                Άρθρο 7
Οι λεπτομέρειες εφαρμογής του παρόντος κανονισμού και, κατά περίπτωση :
α)  οι διατάξεις που εγγυώνται τη φύση, την προέλευση και την καταγωγή
    του προϊόντος,
β)  οι διατάξεις που αφορούν την αναγνώριση του εγγράφου το οποίο
    καθιστά δυνατή την εξακρίβωση των εγγυήσεων που παρέχονται στο
    σημείο α)
και
γ)  οι όροι έκδοσης και η διάρκεια ισχύος των πιστοποιητικών εισαγωγής
 ---pagebreak---                                   - 4 -
θεσπίζονται σύμφωνα με τη διαδικασία που προβλέπεται στο άρθρο 27 του
κανονισμού (ΕΟΚ) αριθ. 805/68 και στα αντίστοιχα άρθρα των άλλων
κανονισμών για την κοινή οργάνωση των σχετικών αγορών.
                                 Αρθρο 8
Οι τροποποιήσεις των όγκων και των άλλων όρων σχετικά με τις
ποσοστώσεις που προβλέπονται στον παρόντα κανονισμό, βάσει αποφάσεων
που θεσπίστηκαν από το Συμβούλιο, θεσπίζονται σύμφωνα με τη διαδικασία
που προβλέπεται [στο άρθρο 27 του κανονισμού (ΕΟΚ) αριθ. 805/68] [ή στα
αντίστοιχα άρθρα άλλων κανονισμών περί κοινής οργανώσεως των σχετικών
αγορών].
                                 Αρθρο 9
Καταργείται ο κανονισμός (ΕΟΚ) αριθ. 1058/88.
                                Αρθρο 10
Ο παρών κανονισμός αρχίζει να ισχύει την ημέρα της δημοσίευσης του στην
Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει
άμεσα σε κάθε κράτος μέλος.
Βρυξέλλες,
                                          Για το Συμβούλιο
 ---pagebreak---                                          -$T_
                                                              ISSN 0254-1483
                                                     COM(94) 44 τελικό
                                                           ΕΓΓΡΑΦΑ
GR                                                              11 03 02
                           Apit3. καταλόγου : CB-CO-94-051-GR-C
                                                      ISBN 92-77-65415-5
Υπηρεσία Επισήμων Εκδόσεων των Ευρωπαϊκών Κοινοτήτων
L·2985 Luxembourg